Diari Oficial de la Generalitat Valenciana


Sumari del DOGV 6348, del 06-09-2010 (2010/9379)

Informació pública de la proposta de declaració de la zona urbana del barri del Carme com a ZAS, i del règim de mesures cautelars aplicable.
--------------------------------------------------------------------------------------------------------------------------------------------

### Dades del document

Número de DOGV
:   6348

Data del DOGV
:   06-09-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/9379


Organisme emissor
:   Ajuntament de València

Tipus de document
:   Anunci

Informació pública de la proposta de declaració de la zona urbana del barri del Carme com a ZAS, i del règim de mesures cautelars aplicable. [2010/9379]  
En virtut del que disposen els articles 29.2 de la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, 22.3 del Decret 104/2006, de 14 de juliol, del Consell, de planificació i gestió en matèria de contaminació acústica, i 52.3 de l'ordenança municipal de protecció contra la contaminació acústica, i de conformitat a allò que ha acordat la Junta de Govern Local, en la sessió ordinària celebrada el dia 30 de juliol de 2010, s'obri un període d'informació pública per un termini de 30 dies, comptadors des de l'endemà de la data de la publicació del present anunci en el Diari Oficial de la Comunitat Valenciana (DOCV), a fi que qualsevol persona física o jurídica puga examinar el contingut de la proposta de declaració de la zona urbana del barri del Carme com a zona acústicament saturada i formular davant d'aquest Ajuntament totes les al·legacions que estime convenients respecte d'això, i donar audiència, així mateix, dins de l'esmentat període d'informació pública, a les organitzacions o associacions que representen col·lectius o interessos socials que s'hi puguen veure afectats.  
El contingut íntegre de la proposta indicada serà accessible a les persones, organitzacions o associacions esmentades, a les dependències municipals de l'avinguda de França, número 60, Servei de Contaminació Acústica.  
Així mateix, i de conformitat amb l'esmentat acord adoptat per la Junta de Govern Local, en la sessió ordinària celebrada el dia 30 de juliol de 2010, s'indica a continuació el règim de mesures cautelars aplicables a la zona objecte de la proposta de declaració com a zona acústicament saturada, contingut a l'annex V d'aquesta proposta.  
A) Suspensió de la concessió de llicències d'activitat per a la instal·lació de nous locals i determinats establiments. L'acord d'aquest Ajuntament que sotmet al tràmit d'informació pública la proposta de declaració de ZAS, determinarà la suspensió de l'admissió a tràmit de les sol·licituds de noves llicències d'activitat que tinguen com a objecte la instal·lació de nous locals i establiments destinats a l'exercici de les activitats indicades en el número 1 de l'apartat A) de l'annex V (Mesures cautelars).  
La no-admissió a tràmit indicada en el precedent apartat serà efectiva a partir de la data de la publicació de l'esmentat acord en el DOCV.  
B) Intensificació del control de l'ordre públic mitjançant la presència policial a la zona objecte d'aquesta proposta, a partir de la data de la publicació en el DOCV de l'acord que sotmet a informació pública la proposta de declaració de ZAS.  
C) Constitució d'una mesa permanent de treball, de periodicitat mensual, integrada per representants de l'administració municipal, de l'associació de veïns del barri del Carme, de la Federació d'Associacions de Veïns, de l'Associació Valenciana de Consumidors i Usuaris, i de la Federació Empresarial d'Hostaleria de València, a l'efecte de realitzar el seguiment de l'eficàcia de l'aplicació de les mesures correctores de la contaminació acústica a la ZAS.  
D) Limitacions horàries. La data de publicació en el DOCV de l'acord que sotmet a informació pública la proposta de declaració de ZAS determinarà la vigència de les limitacions horàries establides en l'apartat D) de l'annex V (Mesures cautelars).  
E) Prohibició de realització de determinades activitats comercials a la via pública. A partir de la data de la publicació en el DOCV de l'acord que sotmet a informació pública la proposta de declaració de ZAS, no es concediran noves autoritzacions, ni es permetrà l'ocupació del domini públic municipal, amb alguna de les finalitats assenyalades en el punt E de l'annex V (Mesures cautelars).  
F) Inspecció i control de llicències. A partir de la data de la publicació en el DOCV de l'acord que sotmet a informació pública la proposta de declaració de ZAS, l'Ajuntament de València revisarà les llicències municipals i instruments d'intervenció administrativa de les activitats i instal·lacions del corresponent àmbit territorial, i durà a terme les actuacions recollides en el punt F de l'annex V (Mesures cautelars), en relació amb el tancament d'activitats sense llicència municipal, caducitat de llicències d'activitat i avaluació de llicències d'ocupació de la via pública.  
G) Posada en marxa de mesures de conscienciació i sensibilització social.  
H) Restricció de l'accés del trànsit rodat en horari nocturn, de 22.00 hores a 08.00 hores, una vegada publicat en el DOCV l'acord que sotmet a informació pública la proposta de declaració de ZAS i finalitzats, en tot cas, els estudis i les actuacions pertinents per a l'efectiva posada en funcionament. Dins de l'horari indicat, l'accés de trànsit rodat es permetrà únicament als residents.  
Cosa que es fa pública perquè se'n prega coneixement.  
València, 17 d'agost de 2010.- El secretari: Hilario Llavador Cisternas.